**Latvijas būvniecības padomes (LBP) sēdes**

PROTOKOLS

Latvijas Republikas Ekonomikas ministrija (EM)

Rīga, Brīvības iela 55, 506.telpa, plkst.11:00

Rīgā, 2016. gada 7.decembrī Nr.1

Sēdi vada: Edmunds Valantis – Ekonomikas ministrijas valsts sekretāra vietnieks, Būvniecības un mājokļu politikas departamenta direktors

Sēdē piedalās: Kaspars Bondars; Andris Božē; Zigmārs Brunavs; Pēteris Dzirkals; Leonīds Jākobsons (ar LBS pilnvarojumu balsošanai); Baiba Fromane; Vija Gēme; Normunds Grinbergs; Ināra Laube; Juris Mellēns; Gints Miķelsons; Annija Novikova; Jānis Rāzna; Elīna Rožulapa; Jurijs Strods; Roberts Vecums -Veco; Oskars Zivtiņš.

Uzaicinātie:

|  |  |
| --- | --- |
| Ilze Beināre | * Būvniecības valsts kontroles birojs |
| Pēteris Druķis  Elita Rubesa-Voravko  Renārs Špade  Margarita Gorškova | - Būvniecības valsts kontroles biroja direktors  - EM Sabiedrisko attiecību nodaļa     * EM Būvniecības politikas nodaļas vadītājs * Latvijas pašvaldību savienība |

Sēdē nepiedalās: Mārtiņš Straume; Līga Gaile.

Protokolē: Inese Rostoka - EM Būvniecības un mājokļu politikas departamenta Būvniecības politikas nodaļas vecākā eksperte.

Darba kārtība:

1. Padomes priekšsēdētāja un priekšsēdētāja vietnieka vēlēšanas.
2. Informācija par iepriekšējās padomes laikā paveikto un ieteikumi jaunās padomes turpmākajam darbam. (Ekonomikas ministrija)
3. Informācija par Būvniecības attīstības stratēģijas 2017.-2027.gadam izstrādi un citu plānoto uzdevumu virzību. (Ekonomikas ministrija)
4. Autoceļu infrastruktūras uzturēšanas un attīstības finansēšanas modeļa izstrādāšanas priekšlikumi. (Z.Brunavs, Satiksmes ministrija)
5. Citi jautājumi.

Sēdi sāk 11:05

**1.§**

**Padomes priekšsēdētāja un priekšsēdētāja vietnieka vēlēšanas.**

--------------------------------------------------------------------------------------------------

**Ziņo:** E.Valantis

Padome priekšsēdētāja amatam izvirzīja piecus kandidātus:

1. Pēteri Dzirkalu – Latvijas Elektroenerģētiķu un Energobūvnieku asociācija;
2. Gintu Miķelsonu – Ilgtspējīgas Būvniecības padome;
3. Baibu Fromani - Latvijas Būvuzņēmēju partnerība;
4. Normundu Grinbergu - Latvijas Būvnieku asociācija;
5. Andri Božē – Latvijas Tirdzniecības un rūpniecības kamera.

**A.Božē** – atsauc savu kandidatūru  padomes priekšsēdētāja amatam un piekrīt startēt uz vietnieka pozīciju.

**N.Grinbergs** – atsauc savu kandidatūru un informē, ka Latvijas Būvnieku asociācija atbalsta P.Dzirkalu LBP priekšsēdētāja amatā un N.Grinbergu priekšsēdētāja vietnieka amatā.

**Z. Brunavs** izsaka viedokli, ka padomes lēmumi var tikt aktīvi tālāk virzīti tikai tad, ja padomes viedoklis un lēmumi tiek arī fiziski pārstāvēti attiecīgajās Ministru kabinetu sēdēs, Saeimas Komisijās un visās citās tikšanās, kur izšķiras vai tālāk šie lēmumi tiek ņemti vērā, ko padomes locekļi ir atbalstījuši.

**P.Dzirkals** – atsauc savu kandidatūru, jo nevar atvēlēt pietiekami daudz laika, lai varētu pārstāvētu padomes viedokli valsts institūcijās.

Pēc P.Dzirkala atteikšanās kandidēt uz padomes priekšsēdētāja amatu, **N.Grinbergs** savu atteikumu kandidēt uz priekšsēdētāja amatu atsauc.

Padomes priekšsēdētāja kandidāti prezentēja savu redzējumu par turpmāko padomes darbu, prioritārajiem uzdevumiem, kā arī iespēju stiprināt padomes nozīmi būvniecības politikas veidošanā.

Atklāts balsojums par padomes priekšsēdētāja amatu. Balsojumā piedalās 18 balss tiesīgi padomes locekļi un M.Straumes pilnvarota persona, kopā 19.

1.balsojums par:

1. Gintu Miķelsonu – par - 8 balsis
2. Baibu Fromani – par - 8 balsis
3. Normundu Grinbergu - par - 3 balsis.

2. balsojums, kurā balso par divām visvairāk balsis guvušajām personām - par:

1. Gintu Miķelsonu – par -10 balsis
2. Baibu Fromani – par - 9 balsis

**Ar balsu vairākumu par Latvijas Būvniecības padomes priekšsēdētāju ievēlēja Gintu Miķelsonu**.

Padome priekšsēdētāja vietnieka amatam izvirzīja četrus kandidātus:

1. Baiba Fromane - Latvijas Būvuzņēmēju partnerība
2. Gints Miķelsons – Ilgtspējīgas Būvniecības padome.

3. Normunds Grinbergs – Latvijas Būvnieku asociācija

4. Andris Božē – Latvijas Tirdzniecības un rūpniecības kamera

Balsošanā piedalās 17 balsstiesīgi padomes locekļi un M.Straumes pilnvarota persona, kopā 18.

Balsojums par:

1. Baibu Fromani – par 16 balsis
2. Normundu Grinbergu – par 2 balsis
3. Andris Božē – par 0

**Ar balsu vairākumu par Latvijas Būvniecības padomes priekšsēdētāja vietnieci ievēlēja Baibu Fromani.**

**Nolemj:**

1. Par Latvijas Būvniecības padomes priekšsēdētāju ievēlēja Gintu Miķelsonu, Ilgtspējīgas Būvniecības padomes valdes priekšsēdētāju;
2. Par Latvijas Būvniecības padomes priekšsēdētāja vietnieci ievēlēja Baibu Fromani, biedrības “Latvijas Būvuzņēmēju partnerība” valdes locekli**.**

**2.§**

**Informācija par iepriekšējās padomes laikā paveikto un ieteikumi jaunās padomes turpmākajam darbam.**

--------------------------------------------------------------------------------------------------

|  |
| --- |
| **Ziņo:** I.Rostoka |
| Ekonomikas ministrija ir sagatavojusi pārskatu par Latvijas Būvniecības padomes darbu iepriekšējā gadā - 2015./2016.gadā. Prezentē informāciju par iepriekšējās padomes laikā skatītajiem jautājumiem, darba grupām un iesāktajiem uzdevumiem, kas izvirzīti 2016.gada 31.maijā parakstītajā atbildīgo Ministru kabineta locekļu un būvniecības nozares pārstāvju sadarbības MEMORANDĀ, ko parakstīja ministru prezidents Māris Kučinskis, ministru prezidenta biedrs, ekonomikas ministrs Arvils Ašeradens un finanšu ministre Dana Reizniece – Ozola, kā arī 12 būvniecības nozares nevalstiskās organizācijas. Memoranda mērķis ir noteikt kompleksus un efektīvus pasākumus, kas tiešā veidā ir vērsti uz ēnu ekonomikas mazināšanu būvniecības nozarē. Memorands satur prioritāros uzdevumus 2016.-2018.gadam un ir kļuvis par pamatu būvniecības Padomes turpmākai darbībai. |
| Tika prezentēti galvenie izdevumi, kurus būtu nepieciešams risināt jaunajai padomei. |

**Nolemj**: Pieņemt zināšanai sniegto informāciju.

**3.§**

**Informācija par Būvniecības attīstības stratēģijas 2017.-2027.gadam izstrādi.**

--------------------------------------------------------------------------------------------------

**Ziņo:** E.Valantis

Prezentē Būvniecības attīstības stratēģijas 2017.-2027.gadam projektu. Stratēģijas mērķis ir veicināt nozares konkurētspēju vidējā un ilgtermiņā, nodrošinot būvniecības produkcijas augstu kvalitāti un atbilstošu finansējumu infrastruktūras attīstībai.

Informē par to, ka notikušas pārrunas ar nozares organizācijām.

Galvenie identificētie izaicinājumi, kas ir jārisina:ēnu ekonomikas ierobežošana, būvniecības kvalitātes celšana, būvniecības produktivitātes kāpināšana, būvniecības apjomu nodrošināšana pēc ES fondu programmu realizācijas.

Prezentācija un Stratēģijas projekts tiks izsūtīts padomes locekļiem, komentāru sniegšanai līdz šā gada 16.decembrim:

* par stratēģijas mērķi un sasniedzamiem rezultatīviem rādītājiem, sasniedzamajiem rezultātiem;
* par pasākuma apraksta detalizāciju.

Turpmākā darba organizācija – Diskusijas par pasākumiem no 2017.gada 3.janvāra līdz 10.janvārim:

* ēnu ekonomikas ierobežošanai;
* ilgstošas būvniecības dokumentācijas saskaņošanas ierobežošanai;
* būvniecības kvalitātes celšanai;
* būvniecības apjomu nodrošināšanai pēc ES fondu programmu realizācijas;
* būvniecības produktivitātes kāpināšanai.

**Nolemj:**

1. Sekretariātam izsūtīt visiem padomes locekļiem Būvniecības attīstības stratēģijas 2017.-2027.gadam projektu.
2. Padomes locekļiem līdz šā gada 16. decembrim izvērtēt ministrijas sagatavoto stratēģijas projektu un sniegt komentārus par mērķiem un pasākumu apraksta detalizācijas pakāpi.

**4.§**

**Autoceļu infrastruktūras uzturēšanas un attīstības finansēšanas modeļa izstrādāšanas priekšlikumi**.

--------------------------------------------------------------------------------------------------

**Ziņo:** Z.Brunavs

Satiksmes  Ministrija virza izskatīšanai Ministru kabinetā “Informatīvo ziņojumu par autoceļu finansēšanas modeli un Valsts autoceļu sakārtošanas programmu 2014.-2023.gadam”.

Ziņojumā skaidri iezīmējas satraucošas tendences:

- ceļiem paredzētais Valsts budžeta finansējuma deficīts 2014.-2020. finanšu periodā sastāda 586,2 miljonus, šobrīd nozare strādā ar Eiropas Savienības fondu naudu, bet tā 2018 gadā jau būs apgūta;

- pastāv risks, ka 2019. – 2020. gadā nozarei nebūs līdzekļu ar ko strādāt un apmēram 2000 darbinieku nāksies atlaist, uzņēmumi bankrotēs.

Neskatoties uz to, ka Ceļu finansēšanas jautājums ir iezīmēts arī Sadarbības Memorandā ar būvniecības nozari, pastāv risks,  ka valdība sagatavoto informatīvo ziņojumu var pieņemt zināšanai, un tālāk lems 2019.gadā kad būs jau par vēlu.

Z.Brunavs ierosina padomei pieņemt lēmumu:

1. aicināt valdību nodrošināt finansējuma nepārtrauktību ceļu būvei un uzturēšanai;

2) ar balsojumu deleģēt Padomes pārstāvi pārstāvēt Padomi šā lēmuma virzīšanā.

**A.Novikova** Satiksmes ministrija ir sagatavojusi informatīvo ziņojumu un protokollēmuma projektu, kas ir skaņots ar Finanšu ministriju, bet vēl no ministrijas vadības puses nav akceptēts, tāpēc to vēl nevar izsūtīt. Šobrīd ir atrasts šī brīža labākais iespējamais variants.

**Nolemj:** Z.Brunavam iesūtīt priekšlikumu, par kuru padomei būtu jābalso un padome organizēs elektronisko balsošanu.

**5.§**

**Par darba plānu turpmākajām LBP sēdēm.**

--------------------------------------------------------------------------------------------------

**Nolemj:**

1. Nākamā Latvijas būvniecības padomes sēde notiks 2017.gada 11.janvārī, plkst.14:00;
2. Padomes locekļiem iesniegt priekšlikumus nākamās sēdes Darba kārtībai.

Sēdi slēdz 13:35

Padomes priekšsēdētājs G.Miķelsons

Protokolēja I.Rostoka